ජාතිය නිදහස් නිවහල් චින්තනය ඔස්සේ මෙහෙයවා අනූපමවූත්, අපරිමිතවූත් සේවාවක් සිදුකළ විද්‍යෝදය - විද්‍යාලංකාර පිරිවෙන් පිළිබඳ පනත සංශෝධනය කැර නීතිපතිවරයා වෙත යොමු කැර ඇති බවද පිරිවෙන් අධ්‍යාපනය තවදුරටත් ජාත්‍යන්තර මට්ටමට ඔසවා තැබීමට අවශ්‍ය පියවර ගන්නා බවට සපථ කරන බවද හික්කඩුවේ ශ්‍රී සුමංගල මාහිමියන් වහන්සේගේ 103 වැනි ගුණසමරු උළෙලේ දී අධ්‍යාපන ඇමැති බන්දුල ගුණවර්ධන මහතා ප්‍රකාශ ‍ෙකළේය.කොළඹ මාළිගාකන්ද විද්‍යෝදය පිරිවෙන් ශලාවේ දී මේ උත්සවය විද්‍යෝදය පරිවේණාධිපති බලන්ගොඩ සෝභිත නාහිමියන්ගේ ප්‍රධානත්වයෙන් පැවැත්විණි.පහන් දැල්වීමෙන් හා අමරපුර මහා සංඝ සභාවේ මහා නායක දවුල්දෙන ඉන්දසාර මා හිමියන් වෙතින් හික්කඩුවේ ශ්‍රී සුමංගල මාහිමිපාණන්ගේ පිළිරුවට පුෂ්පෝපහාර දැක්වීමෙන් ඉක්බිති සභාවේ වැඩ ආරම්භ විය.